Hei! Olen Gregg Ellis.
Olen Catch the Fire -seurakunnasta Orlandosta -
ja Fire Starters Intl. -järjestöstä.
Teemme vaimoni kanssa työtä Suomessakin. Hienoa olla täällä.
Olemme puhuneet perinnöstä.
Miten vaikuttaa voimallisesti tuleviin sukupolviin.
Tahdon tänään keskittyä erityisesti miehiin.
Tahdon puhua erityisesti teille, miehet.
Koen, että tämänhetkisessä ajassa ja ajanjaksossa -
herätys on aivan puhkeamisen partaalla.
Olen nähnyt sen kotikaupungissamme.
Se tuntuu ilmapiirissä myös täällä Helsingin alueella.
Koen, että ilmapiiri on hyvin kypsä herätykselle.
Siksi mielestäni on tärkeää, -
että miehet ottavat askeleen ja astuvat siihen rooliin, -
johon Jumala on kutsunut heidät tässä ajanjaksossa ja hetkessä -
puhkeamaisillaan olevassa herätyksessä.
Tahdon nyt mennä -
lukuun 2. Sam. 5 ja jakeisiin 17―19.
Tässä Daavid oli palaamassa Siioniin -
nousemaan valtaistuimelle.
Jae 17: "Mutta kun filistealaiset kuulivat, että Daavid oli voideltu -
Israelin kuninkaaksi, lähtivät kaikki filistealaiset etsimään Daavidia.
Kun Daavid sen kuuli, meni hän alas vuorilinnaan.
Kun filistealaiset olivat tulleet -
ja levittäytyneet Refaimin tasangolle, -
kysyi Daavid Herralta: 'Menenkö minä filistealaisia vastaan?
Annatko sinä heidät minun käsiini?'
Ja Herra sanoi Daavidille: - 'Mene, -
sillä minä annan filistealaiset sinun käsiisi'."
Tässä ajanjaksossa ja hetkessä -
meidät miehinä on suunniteltu taistelemaan.
Meitä ei ole suunniteltu seisomaan tumput suorina ja ottamaan rennosti.
Olet varmasti huomannut, -
että nyky-yhteiskunnan ajanviettotavoista monet -
pyörivät hyvin aktiivisten asioiden ympärillä, esimerkiksi urheilun.
Monet miehet viettävät tuntikausia -
joko harrastaen urheilua tai katsoen urheilua televisiosta.
Siinä aktiviteettitaso on hyvin korkea.
Siihen liittyy kilpailun ja taistelun elementtejä.
Se johtuu siitä, että meidät miehet on suunniteltu taistelemaan.
Tässä hetkessä, kun keskustelemme herätyksestä, -
taisteluun lähteminen on tärkeää, -
jos haluamme kyetä tuomaan maan päälle sen, mitä Jumala haluaa tuoda.
Tarkastellaan tässä muutamia kohtia.
Aiemmin 2. Samuelin kirjassa -
Daavid oli voideltu kuninkaaksi hyvin nuorena.
Monet teistä varmasti tiedättekin, -
että Samuel voiteli hänet kuninkaaksi.
Käytiin useita taisteluita ja muuta.
Tunnette kertomuksen Goljatista.
Voitto Goljatista, jättiläisestä, nosti nuorta Daavidia.
Siihen aikaan Saul alkoi kadehtia -
Daavidin saamaa voitelua.
Sen takia Saul käytti paljon aikaa -
yrittäessään ajaa takaa Daavidia ja tuhota voitelua tämän yltä.
1. Sam. 27:ssä -
Daavid itse asiassa tuli siihen pisteeseen, -
jossa hän totesi: "Tämä ei toimi.
Olen tehnyt parhaani vältelläkseni ja paetakseni Saulia."
Daavid oli koonnut ympärilleen suuren joukon sotaurhoja.
Itse asiassa he olivat melkoisia konnia.
Daavid lopulta pakeni -
filistealaisten maahan ja piileskeli siellä.
On mielenkiintoista, että Sanassa Jumala puhuu usein profeetallisesti.
Tässä tapauksessa Daavid pakeni filistealaisten luo.
Tutkin filistealaisten maan kaupunkien -
ja kuninkaiden nimiä.
Filistealaisten maa tunnettiin viiden kuninkaan maana.
Raamatussa mainitaan viisi filistealaista kaupunkia -
ja viisi filistealaista kuningasta.
Tutkin näiden viiden kaupungin nimiä.
Kun katsoo määritelmiä ja nimien merkityksiä, -
ne antavat näkökulman siihen, mitä Jumala halusi näyttää, -
kun Daavid meni siihen maahan.
Filistealaisten maassa asui hyvin maailmallinen kansa.
Yhden kaupungin nimi tarkoitti: 'vahva mies' tai 'vahva henkilö'.
Toisen kaupungin nimi tarkoitti: 'linnake' tai 'voimakas'.
Aina kun vetäydymme maailmaan, -
tulemme alueelle ja astumme linnakkeisiin, -
ja niitä hallitsee aina jokin vahva ruhtinas.
Monesti tuntuu, että meidän uskovien voitelua kohtaan -
tulee hyökkäyksiä seurakunnan taholta -
tai niin sanottujen farisealaisten taholta.
Sen seurauksena meillä on taipumus vetäytyä -
ja perääntyä maailman järjestelmään, sen ruhtinaan alueelle.
Mielenkiintoista kyllä, Gatin kaupungin nimi tarkoittaa 'viinipuristinta'.
Se siis viittaa alas polkemiseen ja painamiseen -
sekä ulos puristamiseen.
Osa teistäkin saattaa kokea alallanne ja työelämässänne, -
että olette maailman alas painamia. Että se puristaa teistä elämän ulos.
Sitä tässä tapauksessa tarkoittaa nimi "Gat", -
yksi filistealaisten viidestä ruhtinaasta.
Yhden kaupungin nimi oli Ekron.
Se merkitsee: 'hävittää', 'kiskoa ylös'.
Elämäntehtäväsi voidaan siis hävittää ja kiskoa ylös.
Saatat elämässäsi jäädä jumiin tietyksi ajaksi.
Niin kävi Daavidillekin. Hän pakeni kutsuaan ja elämäntehtäväänsä.
Niinpä hän piiloutui filistealaisten maille.
Omassa elämässänikin oli piste, -
jossa olin tosi kyllästynyt seurakunnan tapaan toimia ja käsitellä asioita.
Niinpä minä vetäydyin. Vetäydyin työhöni.
Vetäydyin maailmallisiin asioihin ja television ja urheilun katseluun.
Voitte miehet miettiä asioita, joihin te vetäydytte.
Niissäkin asioissa, joihin vetäydymme, on taistelun tapaisia elementtejä.
Ajatellaanpa esimerkiksi videopelejä.
Niissä soditaan ja taistellaan.
Niissäkin kyse on yhä taistelusta.
Jumala tahtoo kutsua sinut ulos filistealaisten maasta -
ja asettaa sinut paikkaan, jossa voiteluasi voidaan käyttää.
Sitä näemme 2. Sam. 5:ssä.
Eri tapahtumien seurauksena -
Daavid palasi viimein takaisin Siioniin, -
ja hänet voideltiin kuninkaaksi.
Hänet tuotiin voitelun ja auktoriteetin paikalle.
Heti kun maailma kuuli siitä, -
häntä vastaan hyökättiin.
Hänet haluttiin repiä alas. Ei haluttu, että hänen voitelunsa virtaa.
Että hän perustaa kuningaskuntansa. Filistealaiset hyökkäsivät maahan.
Mutta näin Daavid vastasi.
Hän kuuli, että filistealaiset olivat tulossa. Hän lähti heitä vastaan.
Hän ei jäänyt odottamaan, että he tulevat ja tuhoavat hänen voitelunsa.
Hän nousi ja lähti armeijansa kanssa kohtaamaan heitä taistelukentällä.
Profeetallisesti ajassa, jossa elämme, -
yhteiskunnassa asiat etenevät hurjaa vauhtia.
On paljon sellaista, mikä yrittää tuhota Jumalan asioita.
Sellaisia asioita on mediassa.
Eri ryhmät pitävät voimakkaasti esillä asiaansa.
Sellaisia ovat esimerkiksi homoseksuaalinen agenda, -
seksiperäinen ihmiskauppa tai uhkapelaaminen.
Kaikki nämä asiat yrittävät tulla sisään ja repiä alas kristillistä arvopohjaa -
ja Jumalan meille antamaa tehtävää.
Meillä saattaa olla taipumus vetäytyä ja sanoa: "Tämä on liikaa.
On liian monta jättiläistä."
Mutta Jumala sanoo: "Ei. Pysy lujana. Nouse voitelussasi ja hyökkää."
Kun mietitään aikaa, jossa elämme...
Mitä me voimme tehdä? Miten voimme toimia?
Miten toimia herätyksen tulessa?
Miten tuoda herätystä kaupunkiimme?
Samaan aikaan vihollinen hyökkää ja pommittaa meitä asioilla -
niin omassa elämässämme kuin lastemme ja läheistemme elämässä.
Tutkin luvusta 2. Sam. 5, -
miten Daavid kohtasi filistealaiset. Kohtasi linnakkeen, viinipuristimen -
ja ne, jotka halusivat repiä alas hänen voitelunsa.
Minulla on muutamia ehdotuksia.
Ensinnäkin meidän pitää täyttyä Jeesuksen voitelulla.
Jos täytymme Hänen voitelullaan ja vaellamme siinä, -
Hän etsii niitä, jotka ottavat ristinsä -
ja täysin kuolevat itselleen.
Voideltuina Jumalan miehinä -
on hyvin tärkeää kuolla itselle, -
mikäli halutaan herätystä.
Miten se tehdään, kuollaan itselle?
Yksi miehille ominainen kyky -
on kuolla omille tunteille.
Kun olin armeijan alokaskoulutuksessa, -
meidät laitettiin juoksemaan ja marssimaan.
Meidän piti laittaa armeijan maiharit jalkaan.
Vartuin maaseudulla.
Liikuin paljon ulkona paljain jaloin.
Hyvin harvoin käytin kenkiä. Silloinkin mahdollisimman lyhyen ajan.
Nyt olin armeijassa jalassani maiharit, jotka painoivat tosi paljon.
Muistan, että kun treenasimme fyysistä puolta, -
saimme pitää shortseja, t-paitoja ja lenkkareita juostessamme.
Komppanian päällikkö ei pitänyt siitä, että meillä oli tennarit -
tai lenkkarit. Hän piti niitä liian pehmeinä.
Päällikkö laittoi meidät kaikki juoksemaan maiharit jalassa.
Meidän piti juosta muodostelmassa.
Se oli aika mielenkiintoista.
Jalkani eivät olleet tottuneet maihareihin -
eivätkä etenkään juoksemaan tai hölkkäämään maihareissa.
Jalkoihini tuli rakkoja ja hiertymiä.
Ne olivat tosi kipeitä. Me juoksimme joka päivä.
Lenkkien välissä ei ollut riittävästi aikaa, -
jotta jalkamme olisivat voineet parantua.
Muistan, että -
minulla oli kyky selviytyä ja kuolla itselleni, -
vaikka olo oli huono, jalkani olivat kipeät -
eikä minua olisi huvittanut lainkaan. En halunnut pettää tovereitani.
Se on ainutlaatuinen kyky, joka meillä Jumalan miehillä mielestäni on.
Voimme nousta, vaikka asiat eivät suju toivotulla tavalla.
Kenties seurakunta toimii huonolla tavalla -
tai maailma kohtelee meitä kaltoin. Saamme kenties mediakritiikkiä.
Pessimistit nousevat esiin ja puhuvat negatiivisesti -
niin kuin Jobin ystävät.
Meillä on ainutlaatuinen kyky ohittaa ja olla noteeraamatta se -
ja jatkaa kohti tavoitettamme, -
kadotettujen tuomista pelastavaan Jeesuksen tuntemiseen.
Se on yksi alue, kun täytymme Hänen voitelullaan ja läsnäolollaan -
ja kuolemme itsellemme. Se on avainasia herätyksen tuomisessa.
Toiseksi tulee pyytää Jumalalta viisautta ja toimintastrategioita.
Kun olin nuori, -
oletusarvo oli, että tuomme seurakuntaan ystäviämme, -
jotka eivät tunne Herraa eivätkä usko.
Sitten pastori saarnaa, ja he tulevat sen perusteella uskoon -
ja kaikki sujuu mallikkaasti.
Mutta nykyajan yhteiskunnassa se ei enää toimi.
Näimme 2. Sam. kirjasta, -
että Daavid nousi voitelunsa paikasta, -
jossa Jumala oli voidellut hänet kuninkaaksi, -
ja hän lähti kohtaamaan vihollista taistelukentällä.
Nykypäivän yhteiskunnassa meitä Jumalan miehinä -
vaaditaan ottamaan askel ja menemään ihmisten luo ja kaduille -
ja palvelemaan Isän rakkaudella ihmisiä kaduilla.
Voimme palvella Isän rakkaudella kristittyjä ystäviämme seurakunnassa,-
mutta se ei laajenna valtakuntaa.
Uskon vahvasti, että näinä uusina herätyksen aikoina -
tulee olemaan tärkeää, että lähdemme seurakuntien ulkopuolelle kaduille.
Meidän kaupungissamme Jumala toimii voimakkaasti.
Siellä on miehiä, jotka ovat hulluna Jumalaan.
Joitain vuosia sitten -
jumalanpalveluksessa tuntui olevan pelkkiä naisia. Miehet puuttuivat.
Viime aikoina tilaisuuksissa on ollut nuoria miehiä, -
joilla on valtava into ja palo Herran puoleen.
He haluavat lähteä kaduille kertomaan Isän rakkaudesta.
Miehet lähtevät ulos myöhään illalla, -
kun kadut ovat täynnä ihmisiä. Baareista tulee juopuneita.
Kaduilla liikkuu ihmisiä kaikenlaisista etnisistä taustoista.
Miehet nousevat laatikon päälle ja puhuvat mikkiin tai megafoniin.
He alkavat julistaa Sanaa, mutta ei vihaisesti.
He eivät julista tuomion sanomaa helvetistä.
He kertovat Isän rakkaudesta. "Jumala rakastaa sinua.
Hän rakastaa sinua, olitpa tehnyt mitä ikinä ja ollut missä tahansa."
Näiden nuorten miesten vaikutus kaupunkiimme on tosi suuri.
Olen huomannut sen, kun menen ostoskeskukseen.
Saatan olla vaikkapa toisen kerroksen ylätasanteella.
Näen sieltä alas kahvilaan.
Ihmisiä istuu pöydissä.
Sitten näen ryhmiä, jotka hajaantuvat pöytiin -
ja alkavat puhua ja todistaa.
Kertoa ihmisille Isän rakkaudesta. Tällaiset jutut muuttavat kaupunkeja.
Sitä tekevät nimenomaan miehet. Se vaatii toimintaa.
Vaatii toimintaa mennä ulos kaduille -
ja puhua kodittomille, köyhille ja nuhjuisille.
Se vaatii sitä, että nousemme mukavalta tuoliltamme.
Kun teemme sitä, meidän täytyy muistaa pyytää Herralta -
viisautta ja strategioita, -
minne mennä ja miten puhua.
Jeesuskin sanoi tekevänsä vain sen, minkä Isä käskee Hänen tehdä -
ja puhuvansa, mitä Jumala käskee puhua.
Se on asenteemme ja sydämemme. Ota selvää, mitä Jumala tahtoo -
ja kenelle Hän haluaa meidän puhuvan, -
sillä Hän voi antaa meille viisautta ja voimme välttää tulevia hyökkäyksiä.
Raamatussa Daavid kysyi aina Herralta: "Kannattaako tehdä näin?"
Toisinaan Herra vastasi: "Kannattaa. Käteni on ylläsi.
Lähde liikkeelle. Voitat taistelun."
Toisinaan taas Herra sanoi: "Ei. Älä mene siihen suuntaan.
Kierrä sivusta selustaan."
Hän antoi Daavidille eri strategioita, joilla hän voitti viholliset.
Tässä tapauksessa, kun lähdemme palvelemaan, -
meillä täytyy olla strategioita ja viisautta.
Toinen strategisesti tärkeä asia herätyksen tuomisessa maahan -
on profetoida tilanteessa.
Tulee profetoida vihollisen yli.
Julistaa, mitä Jumala sanoo tilanteessa.
Monesti jos olemme passiivisia -
emmekä sano juuri mitään, vihollinen tulee tulvan tavoin.
Meidän tulee seistä ja kutsua kadotettuja, -
kutsua esiin niitä, jotka ovat kuolleita synneissään.
Kun katsoo kaduilla ihmisiä, sen voi nähdä monien silmistä.
He ovat kuin eläviä kuolleita.
Näkee, ettei heillä ole toivoa eikä elämää.
Sinulla on elämä ja vastaus.
Tärkeää on, miten vastaus paketoidaan.
Jos profetoi ihmisten ja tilanteiden ylitse heti alussa, -
jo ennen kuin lähestyy heitä, -
Herra avaa ovia ja pehmittää heidän sydämiään, -
niin että he ovat valmiita ottamaan vastaan sanasi.
Vielä lopuksi yksi asia, jota kannattaa miettiä.
Kun on saanut jonkun ymmärtämään, -
kuka Jeesus on ja mitä Hän teki hänen puolestaan, -
silloin on hyvä hetki ylistää. Antaa Herran ylistyksen ja läsnäolon virrata.
Kun filistealaiset oli lyöty, -
Daavid toi liitonarkun takaisin Siioniin.
Sen edellä kulki joukko, joka ylisti ja palvoi Isää riehakkaasti.
Jopa niin paljon, että Daavid tanssi, -
vieläpä tavalla, joka näytti vähän hölmöltä.
Uskon, että kun ylistys ja Jumalan läsnäolo palautetaan temppeliin, -
annetaan Hänen läsnäolonsa virrata, -
se on hyvin tärkeää nykyajan filistealaisten kukistamisessa.
Hänen läsnäolonsa on avainasia.
Se edellyttää palvovaa ja ylistävää sydäntä.
Usein miehet sanovat: "Minä en laula.
Laulan nuotin vierestä. En ole laulaja."
Mutta emme nyt ole kutsumassa ketään ylistyspastoriksi -
emmekä kaupungin parhaaksi muusikoksi.
Kutsumme sinut vain tuomaan ylistyksesi, -
antamaan Jumalalle äänesi ja palvontasi -
ja virtaamaan Hänen läsnäolossaan.
Koen, että kun me uskovina -
otamme voidellun ylistyksemme ja palvontamme -
ulos kaduille, ihmiset näkevät jotain.
He eivät näe seurakuntaa, joka tuomitsee, -
paukuttaa Raamatulla päähän -
ja pelottelee helvetintuomiolla.
Valtaosa jo tietää olevansa menossa kohti helvettiä ja tuhoa.
Me tahdomme Pyhän Hengen voitelussa ja virrassa -
antaa heille toivoa -
osoittamalla, että Isä rakastaa heitäkin.
Siitä halusin puhua tänään.
Miehet, nouskaa. Ottakaa paikkanne.
Lähtekää taisteluun. Älkää odottako, kunnes olette vanhoja -
ja kadutte, ettette lähteneet mukaan, kun oli tilaisuus.
Tahdon rohkaista teitä mukaan. Hyvää päivän jatkoa.
Hei! Olen Gregg Ellis Catch the Fire -seurakuntaverkosta, -
tarkemmin sanottuna Orlandosta Floridasta.
Tahdon puhua teille Taivas TV7 -kanavasta -
ja siitä, miten voitte tukea sitä.
Jes. 61:ssä sanotaan: "Herran Henki on minun päälläni, -
sillä hän on voidellut minut julistamaan ilosanomaa nöyrille, -
lähettänyt minut sitomaan särjettyjä sydämiä, -
julistamaan vangituille vapautusta ja kahlituille kirvoitusta".
Kun Jeesus luki kohdan temppelissä, ihmisten silmät avautuivat.
Me voimme tuoda vapauden vangituille.
Kun ihminen on vangittu ja kahleissa, -
hän usein sulkeutuu itseensä ja eristäytyy kotiin.
Hän ei tule sinne, missä me uskovat voisimme tavoittaa hänet.
Silloin Taivas TV7 astuu kuvaan.
TV7 pystyy toteuttamaan Jes. 61:ssä kuvatut asiat: -
käyttämään voitelua niin, että särjettyjä sydämiä sidotaan -
ja vangeille julistetaan vapautusta.
Tule mukaan työhön -
ja tue Taivas TV7 -kanavaa taloudellisesti, -
sillä se tekee hienoa työtä.
Sen kautta Jumalan Henki pääsee toimimaan.
Kiitos!
Suomennos: Marianne Tenetz